God eerste – Anker van Hoop
Gepubliseer op Augustus 23, 2019 September 3, 2019 deur Letitia Pienewald
In ‘n wêreld waar soveel dinge konstant vir ons aandag kompeteer kan dit nogals uitdagend wees om God heel eerste te hou. Ons fokus word so dikwels weggewink, of is dit net ek? 🙂
Vandag wil ek my en jou kom herinner. Ons gaan en kan net nooit verloor as ons God in daardie heelboonste plekkie hou.
Die Woord beloof in Mattheus 6 vers 33:
“Soek eers die Koninkryk van God en Sy geregtigheid, en al hierdie dinge sal vir julle bygevoeg word.”
Als word in perspektief gebring en in balans gehou wanneer ons dit doen. Dit mag dalk nie altyd maklik wees nie maar dit is moontlik.
Kom ons wees bewus waaraan ons tyd bestee. Hoe weeg tyd saam met God op in vergelyking daarmee? Whatsapp, Facebook, Instagram, Youtube, speletjies, musiek, films, reekse, oefen, vermaak, dien by die kerk of jou gemeenskap, ‘n geliefde, familie, vriende, welsyn-werk, stokperdjies … oe toggie, die lys is eindeloos.
Hou God eerste vriende, eerste.
Dis nie dat die ander goed noodwendig sleg is nie maar wanneer hierdie goeters begin inbraak maak op die tyd en aandag wat veronderstel is om aan God te behoort dan raak dit ‘n probleem.
Als wat LEWE is vloei voort uit Jesus nommer 1 hou. Johannes 10 vers 10.
Sal God vertroue vind in die woorde wat Hy hierbo sê … Hou My eerste en die res sal bygevoeg word?
God is so trots en Hy sê voorwaar dankie aan al Sy kinders wat altyd seker maak dat die skaal van tyd en belangrik in Sy guns bly lê. As jou skaal oorhel na dinge meer belangrik as God wil ek net vra wees bereid om te besin, dinge in heroorweging te neem en te sê: “Nee wag, hier kort ‘n bietjie verandering.”
Dit pla God as ander dinge vir ons belangriker is as Hy. Dit moet ons ook hinder. ‘n Hart wat altyd opreg vra: “Help my U die belangrikste hou.” Dit eer Hom. Kom ons hê so ‘n hart.
Dit als omdat ons so graag wil uitkom by die land van melk en heuning wat Abba vir ons voorberei het in verhouding met Hom.
Ek sien vanoggend ‘n prentjie wat sê dis nie dat ons nie tyd het nie, dis dat dit nie belangrik genoeg vir ons is nie. Ek dink daar’s nogal waarheid daaraan. Hart-in-lyn-bring-woorde. Dis ‘n goeie ding, al voel dit nie so. Glo my! 😉
#WatIsDieBelangrikste #HouDieSkaalAanGodSeKant #LeweInOorvloed #WanneerJyValStaanNetWeerOp
So nou dink ek, as ek moet praktiese wenke gee van hoe ek Abba eer as die belangrikste in my lewe … wat sal ek sê? Wel vir my lyk dit soos luister wanneer Hy vra. Dit lyk soos Sy raad volg eerder as myne. Dit lyk soos Sy wil vra met my keuses. Dit lyk soos my eie ek afsterf en groei in Jesus. Dit lyk soos elke dag tyd met Hom spandeer. Dit lyk soos lofprysing en aanbidding. Dit lyk soos Hom liewer kry. Dit lyk soos Bybel-lees sodat ek Hom beter kan leer ken. Dit lyk soos Sy koninkryk bou en nie my eie nie. Dit lyk soos vriendelik-wees en respek wys teenoor almal. Dit lyk soos Hom toelaat om my lief te hê. Dit lyk soos opstaan wanneer ek val en aanhou weer-en-weer. Watse praktiese wenke kan jy met ons deel? Hoe maak en hou jy Jesus die hoogste prioriteit in jou lewe? Lewer gerus kommentaar. Sal lief om van jou te hoor! ♥
God se volheid is Efesiërs 3:20, gaan lees en raak opgewonde! Dis Jesus heelbo! x
Posted in Ekwipt met Letitia
Previous Article Dis ‘n proses van groei nie ‘n wiel van prestasie
Next Article Ons krag & verfris stasie
Ons krag & verfris stasie
Dis ‘n proses van groei nie ‘n wiel van prestasie
Hebreërs 11 vers 6
Hoop vir jou dag! 🍁
Royal Family Kids Kamp 2019
Reis van groei & geniet
Argiewe Kies Maand Oktober 2019 September 2019 Augustus 2019 Julie 2019 Mei 2019 April 2019 Maart 2019 Februarie 2019 Julie 2018 Mei 2018 April 2018 Maart 2018 Februarie 2018 Januarie 2018 Desember 2017 November 2017 Oktober 2017 September 2017 Augustus 2017 Julie 2017 Junie 2017 Mei 2017 April 2017 Maart 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 September 2014 Augustus 2014 Julie 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 Augustus 2013